Hibe Palikuqi

Hibe Palikuqi (Dibër, 1927 - Shuter, 23 shtator 1944) ka qenë veprimtare e Frontit Nacional-Çlirimtar gjatë rezistencës shqiptare. E rënë në luftime, u shpall "Heroinë e Popullit".

 Biografia 
U lind në qytetin e Dibrës në vitin 1927. Qysh në moshë të re u përfshi në veprimtarinë që zhvillonte rinia në qytetin e Dibrës dhe shtëpia e saj ishte bazë e LANÇ. Në vitin 1943 u arrestua bashkë me të ëmën. Pas lirimit nga burgu ajo vazhdon me pasion të shumëfishuar veprimtarinë e saj antifashiste. Më vonë u rreshtua në batalionin partizan të Dibrës. Do të vazhdonte më pas në radhët e Brigadës XVIII Sulmues me detyrë zv.komisare kompanie. Mori pjesë në shumë luftime që kreu kjo brigadë në ato anë.
Ra dëshmore e Atdheut më 23 shtator 1944 në luftimet që zhvilloi Brigada XVIII Sulmuese për çlirimin e Kërçovës.

 Referime 

Kategoria:Lindje 1927
Kategoria:Vdekje 1944
Kategoria:Partizanë shqiptarë
Kategoria:Heroina të Popullit
Kategoria:Njerëz nga Dibra